‘Meditasies’ – Marcus Aurelius
January 5, 2013 in Uncategorized Ag, lieflik, lieflik. Ek kon uiteindelik daarin slaag om keiser Marcus Aurelius (121 – 180) se ‘Meditasies’ deurgelees te kry. Ja, dit was nie my eerste poging nie. Ek het al voorheen probeer en toe los ek dit. Ek het ’n Engelse vertaling hier en ek was erg gesteur deur die ‘Notes’ agterin. Dié beslaan amper net soveel bladsye as die teks self. En ek vermoed dit was daardie notas wat verhoed het dat ek net lekker kon lees. Maar toe besluit ek om al hierdie notas te ignoreer en sommer net die ding deur te lees. En dit was ’n fees. Dis net interessant vir my om te sien dat daar eintlik ’n Afrikaanse vertaling van die werk ook bestaan. Dit is jammer ek moes die Engelse teks lees. Daar was dele wat ek gesukkel het om te verstaan.
Aurelius is vandag meer bekend vir sy ‘Meditasies’ as vir die feit dat hy keiser was. En dis ook geen wonder nie. Ek vermoed die groot waarde van hierdie werk, net soos talle tekste wat die toets van die tyd deurstaan het, is dat dit veral juis wanneer dit buite konteks gelees word, dat dit uiters treffend is. Baie soos talle van die boeke vervat in die Bybel.
Aurelius word tipies geassosieer met die stoïsyne. Dit is veelseggend om daarop te let dat Aurelius sy ‘Meditasies’ geskryf het in Grieks. Ek het telkens hieraan gedink wyl Aurelius se ‘Meditasies’ my laat dink het aan die boek ‘Prediker. Neem nou byvoorbeeld hierdie woorde van Aurelius:
“Look back over the past – all those many changes of dynasties. And you can foresee the future too: it will be completely alike, incapable of deviating from the rhythm of the present. So for the study of human life forty years are as good as ten thousand: what more will you see” ‘Mediatasies’ (7:49)
Ek wil graag ’n gedeelte uit die Prediker aanhaal wat hierby aansluit. Die oorhoofse idee is die gedagte dat alles maar uiteindelik dieselfde bly dat die lewe eintlik maar futiel is: